CELEX: 32011R1369
Language: ro
Date: 2011-12-21 00:00:00
Title: Regulamentul de punere în aplicare (UE) nr. 1369/2011 al Comisiei din 21 decembrie 2011 de modificare a Regulamentului (CE) nr. 952/2006 de stabilire a normelor de aplicare a Regulamentului (CE) nr. 318/2006 al Consiliului în ceea ce privește gestionarea pieței interne a zahărului și regimul cotelor

22.12.2011   
            
            
               RO
            
            
               Jurnalul Oficial al Uniunii Europene
            
            
               L 341/38
            
         REGULAMENTUL DE PUNERE ÎN APLICARE (UE) NR. 1369/2011 AL COMISIEI
   din 21 decembrie 2011
   de modificare a Regulamentului (CE) nr. 952/2006 de stabilire a normelor de aplicare a Regulamentului (CE) nr. 318/2006 al Consiliului în ceea ce privește gestionarea pieței interne a zahărului și regimul cotelor
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole (Regulamentul unic OCP) (1), în special articolul 192 alineatul (2), coroborat cu articolul 4,
   întrucât:
   
               (1)
            
            
               După introducerea sistemului informatizat pentru transmiterea informațiilor privind prețul zahărului pentru sistemul de înregistrare a prețurilor în temeiul articolului 14 din Regulamentul (CE) nr. 952/2006 al Comisiei (2), este necesar să se mărească frecvența cu care Comisia prezintă aceste informații Comitetului de gestionare a organizării comune a piețelor agricole.
            
         
               (2)
            
            
               Prin urmare, Regulamentul (CE) nr. 952/2006 trebuie modificat în consecință.
            
         
               (3)
            
            
               Măsurile prevăzute de prezentul regulament sunt conforme cu avizul Comitetului de gestionare a organizării comune a piețelor agricole,
            
         ADOPTĂ PREZENTUL REGULAMENT:
   Articolul 1
   La articolul 14 din Regulamentul (CE) nr. 952/2006, primul paragraf se înlocuiește cu următorul text:
   
      „În fiecare lună, Comisia informează Comitetul de gestionare a organizării comune a piețelor agricole în legătură cu prețul mediu al zahărului alb comunicat în cursul lunii anterioare datei transmiterii informării.”
   
   Articolul 2
   Prezentul regulament intră în vigoare în a treia zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 21 decembrie 2011.
      
         
            Pentru Comisie
         
         
            Președintele
         
         José Manuel BARROSO
      
   
   
      (1)  JO L 299, 16.11.2007, p. 1.
   
      (2)  JO L 178, 1.7.2006, p. 39.